د افغانستان اسلامي امارت د بهرنيو چارو وزير مولوي #اميرخان_متقي افغانستان کې د ملګرو ملتونو د سرمنشي ځانګړې استازې او د #يوناما مشرې #روزا_اوتونبایوا سره په کتنه کې د افغانستان پر اقتصادي ودې، بشري مرستو پر پراخونې او نورو موضوعاتو خبرې وکړې.
د بهرنیو چارو سرپرست وزیرد اقتصادي ثبات په ډګر کې د افغانستان اسلامي امارت لاسته راوړنو ته په اشارې وویل، چې د هېواد اقتصاد له ټیکاو وروسته مخ په لوړېدو دی.
ښاغلي متقي د بېلګې په توګه د نړيوال بانک وروستی راپور یاد کړ چې سږ کال يې اقتصادي وده ۲.۷٪ ښودلې وه. مولوي متقي صيب وويل چې د اقتصادي پرمختيا په برخه کې نور پلانونه هم د تطبيق په حال کې دي چې په بشپړېدو سره به يې د چټکې اقتصادي ودې شاهدان اوسو.
 
 انستاگرام لېنک:
#اميرخان_متقي
#اميرخان_متقي #يوناما #روزا_اوتونبایوا